CELEX: C2006/048/42
Language: da
Date: 2006-02-25 00:00:00
Title: Sag T-237/00: Dom afsagt af Retten i Første Instans den  8. december 2005  — Reynolds mod Europa-Parlamentet ( Tjenestemænd — midlertidig tjeneste i anden stilling i tjenestens interesse — vedtægtens artikel 38 — politisk gruppe — den midlertidige tjeneste bragt førtidigt til ophør — ret til kontradiktion — begrundelsespligt — berettiget forventning — omsorgspligt — magtfordrejning — annullationssøgsmål — erstatningssøgsmål — delvis annullation af en af Retten afsagt dom — retskraft )

25.2.2006   
            
            
               DA
            
            
               Den Europæiske Unions Tidende
            
            
               C 48/23
            
         Dom afsagt af Retten i Første Instans den 8. december 2005 — Reynolds mod Europa-Parlamentet
   (Sag T-237/00) (1)
   
   (»Tjenestemænd - midlertidig tjeneste i anden stilling i tjenestens interesse - vedtægtens artikel 38 - politisk gruppe - den midlertidige tjeneste bragt førtidigt til ophør - ret til kontradiktion - begrundelsespligt - berettiget forventning - omsorgspligt - magtfordrejning - annullationssøgsmål - erstatningssøgsmål - delvis annullation af en af Retten afsagt dom - retskraft«)
   (2006/C 48/42)
   Processprog: fransk
   Parter
   
      Sagsøger: Patrick Reynolds (Bruxelles, Belgien) [ved: avocats P. Legros og S. Rodrigues]
   
      Sagsøgt: Europa-Parlamentet [ved: H. von Hertzen og D. Moore, som befuldmægtigede]
   Sagens genstand
   Dels en påstand om annullation af den af Europa-Parlamentets generalsekretær trufne afgørelse af 18. juli 2000 om at bringe sagsøgerens midlertidige tjeneste i en anden stilling i tjenestens interesse i den politiske gruppe »Gruppe for Demokratiernes og Mangfoldighedens Europa« (»DME-gruppen«) til ophør og om at genindsætte sagsøgeren i Generaldirektoratet for Informations- og Pressetjenesten, dels en påstand om erstatning for det tab, sagsøgeren har lidt som følge denne afgørelse og som følge af den af denne politiske gruppe og visse medlemmer udviste adfærd.
   Domskonklusion
   
               1)
            
            
               Den af Europa-Parlamentets generalsekretær trufne afgørelse af 18. juli 2000 om at bringe sagsøgerens midlertidige tjeneste i en anden stilling i tjenestens interesse i den politiske gruppe DME-gruppen til ophør og om at genindsætte sagsøgeren i Europa-Parlamentets Generaldirektorat for Informations- og Pressetjenesten annulleres, for så vidt som den finder anvendelse fra den 15. juli 2000 til den 24. juli 2000.
            
         
               2)
            
            
               Europa-Parlamentet betaler sagsøgeren et beløb svarende til forskellen mellem det vederlag, sagsøgeren ville have oppebåret som tjenestemand i lønklasse A2, første løntrin, og det vederlag, han oppebar efter sin genindsættelse i lønklasse LA5, tredje løntrin 3, for perioden fra den 15. juli til den 24. juli 2000, med tillæg af morarenter fra datoen for de pågældende beløbs forfaldstidspunkt, indtil faktisk betaling sker. Morarenterne beregnes på grundlag af den af Den Europæiske Centralbank fastsatte rentesats for de vigtigste refinansieringstransaktioner i den pågældende periode, forhøjet med to procentpoint.
            
         
               3)
            
            
               Erstatningspåstanden afvises fra påkendelse, idet den vedrører krav om erstatning for det tab, der er forvold ved den adfærd, der er udvist af DME-gruppen og visse af dens medlemmer, og som ikke har karakter af en afgørelse.
            
         
               4)
            
            
               I øvrigt frifindes Europa-Parlamentet.
            
         
               5)
            
            
               Hver part bærer sine egne omkostninger vedrørende samtlige de ovenfor i præmis 213 omhandlede instanser.
            
         
      (1)  EUT C 302 af 21.10.2000.